એટલા માટે તેઓ ફિલ્મ ઇન્ડસ્ટ્રી, સોશિયલ મીડિયા અને ફિલ્મ પ્રમોશન સાથે સંકળાયેલા લોકોને એકબીજાની જરૂરીયાત સમજીને કામ કરવાની અપીલ કરે છે. વધુમાં ‘આપણી ફિલ્મ ઇન્ડસ્ટ્રી હજી વિકાસશીલ તબક્કામાં છે, વિકસિત તબક્કામાં નથી પહોંચી’ એ વાતનું બધાએ ધ્યાન રાખીને પોતાના ભાવો એક ચોક્કસ મર્યાદામાં રાખવા જોઈએ જેથી કરીને વધુમાં વધુ લોકો સુધી ફિલ્મ પહોચે અને ‘વ્યુઅર બેઝ’ વધે. જેથી કરીને પ્રોડ્યુસર્સ નુકસાનીનો ભોગ ન બને. આમ કરવાથી પ્રોડ્યુસર્સનો આત્મવિશ્વાસ પણ વધશે જેથી તેઓ નવા નવા વિષયો પર કામ કરવાનો વિચાર કરી શકે. ભવિષ્યમાં આપણે સૌ સાથે મળીને એક સમય એવો લાવી શકીએ કે ગુજરાતી ફિલ્મ ઇન્ડસ્ટ્રી સાઉથની ફિલ્મ ઇન્ડસ્ટ્રીના લેવલ સુધી પહોચે. આ માટે દર્શકો અને મીડિયાનો સહકાર જરૂરી છે તેમ ચેતન ધનાણી સ્પષ્ટરૂપે માને છે.